
Republika Hrvatska
Općinski sud u Rijeci
Prekršajni odjel

Poslovni broj Pp Ikp-2894/2025-2

R E P U B L I K A  H R V A T S K A

R J E Š E NJ E

Općinski sud u Rijeci, po sucu Sanji Crljen Mrvoš uz sudjelovanje Maje Lekić kao zapisničara, u prekršajnom postupku protiv osuđenog Dalibora Mirkovića zbog prekršaja iz članka 193. stavka 1. točke 8. Općeg poreznog zakona (Narodne novine 115/16, 114/22) u povodu prijedloga Ministarstva financija Središnjeg ureda Sektora za informiranje, strategiju, zaštitu osobnih podataka i prekršajni postupak Službe za prekršajni postupak Klasa: UP/I-740-04/25-02/484 od 18. prosinca 2025., dana 23. travnja 2026.
 
r i j e š i o  j e

I. Na temelju članka 152. stavka 6. Prekršajnog zakona (Narodne novine broj 107/07, 39/13, 157/13, 110/15, 70/17, 118/18 i 114/22, dalje: PZ) osuđenom Daliboru Mirkoviću sinu Zorana, rođenom 16. lipnja 1983., s prebivalištem u Rijeci, Orlanda Kučića 9, državljaninu Republike Hrvatske, OIB 63744910574, neplaćena novčana kazna izrečena Prekršajnim nalogom Ministarstva financija Središnjeg ureda Sektora za informiranje, strategiju, zaštitu osobnih podataka i prekršajni postupak Službe za prekršajni postupak Klasa: UP/I-740-04/25-02/484 od 27. srpnja 2023., pravomoćnim 26. rujna 2023. u iznosu od 600,00 eura (šest stotina eura i nula centi)  zamjenjuje se radom za opće dobro na način da se svakih započetih 39,82 eura (trideset i devet eura i osamdeset i dva centi) novčane kazne zamjenjuje s 2 (dva) sata rada za opće dobro, odnosno s 32 (trideset dva) sata rada za opće dobro.

II. Osuđenik se upućuje na izvršavanje rada za opće dobro u ustanovu i drugu pravnu osobu s kojima je ministarstvo nadležno za poslove pravosuđa sklopilo ugovore o postojanju zajedničkog interesa za izvršavanje rada za opće dobro u prekršajnom postupku.

III. Ako osuđenik ne prihvati rad za opće dobro ili se na uredan poziv suda izvršenja ne odazove radi primitka naredbe o upućivanju na izvršavanje rada sukladno članku 152.c stavku 6. PZ ili ga ne izvrši svojom krivnjom u roku koji je za to određen sukladno članku 34. stavku 3. PZ, osuđeniku se neplaćena novčana kazna iz točke I. izreke ovog rješenja zamjenjuje kaznom zatvora na način da se svakih započetih 39,82 eura (trideset i devet eura i osamdeset i dva centi) novčane kazne zamjenjuje s 1 (jednim) danom zatvora, odnosno kaznom zatvora u trajanju od 16 (šesnaest) dana.

Obrazloženje

1. Odlukom o prekršaju citiranom u izreci osuđeniku je izrečena novčana kazna u iznosu od 600,00 eura. Odluka je postala pravomoćna 26. rujna 2023., a izvršna 11. listopada 2023.

1.1. Novčana kazna nije prisilno u cijelosti ili djelomično naplaćena u roku od 2 godine od podnesenog zahtjeva za prisilnu naplatu.

1.2. Stoga je neplaćenu novčanu kaznu valjalo zamijeniti radom za opće dobro kako je to propisano člankom 34. stavkom 2. i 6. u svezi članka 152. stavka 6. PZ. Pritom se svakih započetih 39,82 eura novčane kazne zamjenjuje s 2 sata rada za opće dobro.

2. Sud će nakon pravomoćnosti i izvršnosti ovog rješenja pozvati osuđenika radi dostave naredbe o upućivanju na izvršenje rada u jednu od ustanova i pravnih osoba iz evidencije iz članka 152.a stavka 2. PZ s područja svoje nadležnosti te će istom naredbom odrediti početak rada i rok u kojem se rad ima izvršiti kako je to propisano Pravilnikom o izvršavanju rada za opće dobro u prekršajnom postupku (Narodne novine broj 71/13).

3. Rješenjem je primjenom članka 152. stavka 6. PZ određeno i da će se neplaćena novčana kazna zamijeniti zatvorom za slučaj da osuđenik ne prihvati rad za opće dobro. Stoga ako osuđenik izjavi da ne prihvaća rad za opće dobro ili se na uredan poziv ovog suda ne odazove radi primitka naredbe o upućivanju na izvršavanje rada sud će odmah izdati naredbu o upućivanju osuđenika na izdržavanje zatvora u nadležnu ustanovu za izvršavanje zatvora.

4. Također, ako osuđenik ne izvrši rad za opće dobro svojom krivnjom u roku koji će za to biti određen, novčana kazna zamijenit će se kaznom zatvora. Pritom se svakih započetih 39,82 eura novčane kazne zamjenjuje s 1 danom zatvora.

5. Ako osuđenik plati novčanu kaznu nakon pravomoćnosti odluke o zamjeni, izvršenje rada za opće dobro ili kazna zatvora će se obustaviti. U slučaju djelomičnog plaćanja, izvršit će se samo preostali dio rada za opće dobro odnosno kazne zatvora, sukladno članku 34. stavku 7. PZ.

6. S obzirom na navedeno valjalo je odlučiti kao u izreci rješenja.

U Rijeci 23. travnja 2026.

Zapisničar 							Sudac

Maja Lekić							Sanja Crljen Mrvoš





UPUTA O PRAVU NA ŽALBU
Protiv rješenja stranke i osobe čija su prava povrijeđena mogu podnijeti žalbu. Žalba se podnosi ovome sudu u roku 3 (tri) dana od dana dostave rješenja u dovoljnom broju primjeraka za prvostupanjski i drugostupanjski sud. O žalbi odlučuje Visoki prekršajni sud Republike Hrvatske. 

